QORTI CIVILI PRIM'AWLA ONOR IMHALLEF ANNA FELICE Illum 28 ta' Novembru, 2018 Edward Dyer vs Dr. Joseph Borg Baldacchino LL.D u l-Prokuratur Legali Peter Paul Ferencevic illi permezz ta' digriet moghti minn dina l- Onorabbli Qorti nhar it-2 ta' Mejju 2012 gew nominati bhala kuraturi deputati ghal finijiet ta' dawn il-proceduri sabiex jirrapprezentaw l-eredità gjacenti tad-defunta Edmea Portelli Ferriggi, bint missier mhux maghruf u Vincenza neé Suda, imwielda Sliema, kienet xebba u llum defunta Il-Qorti: Rat ir-rikors ġuramentat tal-attur Edward Dyer li permezz tiegħu wara li ġie premess illi: Permezz ta‟ konvenju ta‟ nhar id-19 ta‟ Settembru, 1987, Edmea Portelli Ferriggi, illum defunta kienet obbligat ruħha li taħt titolu il-Baħar, ta‟ permuta tittrasferixxi lill-esponenti l-fond bin-numru 43, Msida Road, Ħal Qormi, u l-esponenti da parti tiegħu u taħt l-istess titolu ta‟ permuta, obbliga ruħu illi jitrasferixxi lill-imsemmija Edmea Portelli Ferriggi il-flat bin-numru disgħa (9), Bentley Court, Fekruna Street, Kappara, San Ġwann, Is-Siggiewi oltre ekwiparazzjoni ta‟ elfejn lira Maltin (Lm2,000) li kienu pagabbli mill-esponenti lill-imsemmija Edmea Portelli Ferriggi mal-pubblikazzjoni ta‟ l-att notarili ta‟ permuta relattiv, kollox taħt il-pattijiet u kundizzjonijiet stipulati fl-istess konvenju. Tali konvenju ta‟ permuta taż-żewġt fondi imsemmija kellu jibqa‟ validu sa żmien tlett (3) xhur mid-data ta‟ l-istess konvenju. L-imsemmija Edmea Portelli Ferriggi bdiet tirrifjuta illi tersaq għall- pubblikazzjoni u iffirmar ta‟ l-att finali ta‟ permuta u nhar is-16 ta‟ Diċembru, 1987 l-esponenti kellu jippreżenta ittra uffiċjali kontra tagħha permezz ta‟ liema interpellaha sabiex tersaq u taddivjeni għall-kuntratt definittiv ta‟ permuta. L-imsemmija Edmea Portelli Ferriggi mhux talli baqgħet inadempjenti iżda talli nhar it-30 ta‟ Diċembru, 1987 ippreżentat kawża kontra l- esponenti bin-numru taċ-Ċitazzjoni 1034/1987/JSP fl-ismijiet "Edmea Portelli Ferriggi v. Edward Dyer" permezz ta‟ liema talbet illi dina l-Onorabbli Qorti tiddikjara u tiddeċiedi illi l-imsemmi konvenju huwa null u bla effett u inoltre tordna r-rexxissjoni ta‟ l-istess. Fiċ-ċirkostanzi, illi ippreżenta kawża quddiem dina l-Onorabbli Qorti nhar it-18 ta‟ Jannar, 1998, fl-ismijiet "Edward Dyer v. Edmea Portelli Ferriggi" bin- numru taċ-Ċitazzjoni 55/1988/FGC permezz ta‟ liema huwa talab illi dina l-Onorabbli Qorti tikkundanna lill-imsemmija Edmea Portelli Ferriggi sabiex fi żmien qasir u perentorju illi jiġi lilha prefiss minn dina l-Onorabbli Qorti taddivjeni għall-kuntratt definittiv ta‟ permuta taħt il-pattijiet u kundizzjonijiet stipulati fl-imsemmija konvenju. L-esponenti talab ukoll illi dina l- Onorabbli Qorti tinnomina Nutar sabiex jippubblika l-att relattiv fil-jum, ħin u lok stabbiliti minn dina l-Onorabbli Qorti għal dan il-għan kif ukoll illi jinħatru kuraturi sabiex jirrappreżentaw lill- eventwali kontumaċi fuq l-att finali. l-esponenti ma kellu ebda triq ħlief Il-kawża illi ippreżentat l-imsemmija Edmea Portelli Ferriggi kontra l- esponenti ġiet deċiża b‟sentenza mogħtija minn dina l- Onorabbli Qorti nhar il-31 ta‟ Ottubru, 1991, permezz ta‟ liema laqgħet l-eċċezzjonijiet tal-konvenut fil-mertu u ċaħdet it- talbiet ta‟ l-imsemmija Edmea Portelli Ferriggi, bl-ispejjeż kontra tagħha. Il-kawża illi ippreżenta l-esponenti kontra l-imsemmija Edmea Portelli Ferriggi ġiet deċiża b‟sentenza mogħtija minn dina l-Onorabbli Qorti nhar it-3 ta‟ Diċembru, 1993, permezz ta‟ liema t-talbiet ta‟ l-esponenti ġew milqugħa u l-imsemmija Edmea Portelli Ferriggi ġiet ikkundannata tittrasferixxi b‟titolu ta‟ permuta lill-esponenti il- fond bin-numru 43, Msida Road, Ħal Qormi skond il-konvenju ta‟ nhar id-19 ta‟ Settembru, 1987 u innominat lin-Nutar Angelo Gilford sabiex jippubblika l-att opportun nhar it-Tnejn 17 ta‟ Jannar, 1994 fl-4.00p.m. fl-uffiċju legali numru 52, Triq Kristofru, Ħ' Attard u lill-Avukat Dottor Rachel Beck bħala kuratur biex tirrappreżenta lill-eventwali kontumaċi fuq l-istess att, bl-ispejjeż kontra l-imsemmija Edmea Portelli Ferriggi. L-imsemmija Edmea Portelli Ferriggi ippreżentat appelli miż-żewġ sentenzi hawn fuq imsemmija b‟dan illi l-appell illi ippreżentat mill-kawża illi ippreżentat hija stess mar deżert nhar l-14 ta‟ Frar, 1994 filwaqt illi l-appell illi ippreżentat mill-kawża illi ippreżenta l-esponenti mar deżert nhar is-26 ta‟ Diċembru, 1994. Minkejja dana kollu u minkejja illi l-esponenti baqa‟ jipprova jasal bil-kelma t-tajba ma‟ l-imsemmija Edmea Portelli Ferriggi anke wara illi l-kawżi imsemmija għaddew in ġudikat, l-istess Edmea Portelli Ferriggi mhux talli baqgħet inadempjenti iżda talli nhar it-30 ta‟ Awwissu, 1999 ippreżentat kawża oħra kontra l-esponenti quddiem dina l-Onorabbli Qorti fl-ismijiet "Edmea Portelli Ferriggi v. Edward Dyer" bin-numru taċ-Ċitazzjoni 1915/1999/JRM fejn l- imsemmija Edmea Portelli Ferriggi reġgħet talbet illi dina l-Onorabbli Qorti tiddikjara illi l-konvenju imsemmi huwa null u bla effett, inoltre talbet lil dina l-Onorabbli Qorti tiddikjara illi l-konvenju u s- sentenza mogħtija nhar it-3 ta‟ Diċembru, 1993 fl-ismijiet "Edward Dyer v. Edmea Portelli Ferriggi" huma ineżegwibbli u inkapaċi ta‟ eżekuzzjoni; u oltre dan talbet ukoll id-danni. l-imsemmija Edmea Portelli Ferriggi, B‟sentenza mogħtija fl-atti tal-kawża imsemmija fil-premessa preċedenti nhar it-3 ta‟ Lulju, 2003, dina l-Onorabbli Qorti laqgħet l-eċċezzjoni tal-ġudikat imqajma mill-esponenti. L- imsemmija Edmea Portelli Ferriggi ippreżentat appell u l-Onorabbli Qorti ta‟ l-Appell, b‟sentenza mogħtija nhar it-3 ta‟ Novembru, 2006, iddeċidiet billi bagħtet l-atti tal-kawża lura lil dina l-Onorabbli Qorti sabiex, fost affarijiet oħra, tisma‟ l-provi fuq l-eċċezzjoni tal-ġudikat. Waqt li kienet għaddejja dik il-kawża mietet Edmea Portelli Ferriggi u billi ħadd ma aċċetta l-wirt tagħha, dik il-kawża ġiet differita sine die u sussegwentament spiċċat deżerta. l-esponenti kellu Billi mietet jistitwixxi proċeduri ġudizzjarji sabiex ikun jista‟ jeżegwixxi t- titoli eżekuttivi li kellu favurih. Fil-fatt, l-esponenti ippreżenta r-rikors bin-numru 757/2008/LFS illi ġie deċiż definittivament b‟sentenza mogħtija nhar l-24 ta‟ Jannar, 2011 u r-rikors bin- numru 1165/2008/JZM illi ġie deċiż definittivament b‟sentenza mogħtija nhar il-25 ta‟ Frar, 2010. Il-kuntratt finali ta‟ permuta in eżekuzzjoni tal-konvenju ta‟ permuta iffirmat bejn l- esponenti u l-imsemmija Edmea Portelli Ferriggi nhar id-19 ta‟ Settembru, 1987, ġie iffirmat u ippubblikat aktar kmieni din is-sena senjatament nhar l-20 ta‟ Mejju, 2011 fl-atti tan-Nutar Dottor Isabelle Zerafa Civelli. Bl-aġir abbużiv, illegali, kapriċċjuż u temerarju ta‟ l-imsemmija Edmea Portelli Ferriggi, li minkejja li tilfet żewġ kawżi reġgħet ippreżentat oħra, hija xekklet, ostakolat u stultifikat l-eżekuzzjoni tal- wegħda ta‟ permuta sad-data tal-mewt tagħha, u ikkaġunat u għadhom qiegħdin jiġu ikkaġunati danni inġenti lill-esponenti konsegwenza ta‟ dan l-aġir. Dawn id-danni jinkludu, iżda mhumiex limitati għal, spejjeż ġudizzjarji u extra ġudizzjarji ta‟ avukati u prokuraturi legali għas-servizzi tagħhom, spejjeż u drittijiet illi l-esponenti ħallas lil nutara sabiex isiru u jiġu aġġornati r-riċerki kif ukoll spejjeż u drittijiet imħallsa lin- Nutara maħtura minn dina l-Onorabbli Qorti sabiex jiġi ippubblikat l-att finali in eżekuzzjoni tal-wiegħda ta‟ permuta; drittijiet imħallsa lill-kuraturi nominati minn dina l-Onorabbli Qorti; taxxa u taxxa addizzjonali illi l-esponenti kellu jħallas minħabba ċ-ċirkostanzi partikolari ta‟ dan il-każ; telf ta‟ użu tal-proprjetà illi bi dritt kienet tispetta lill-esponenti; ħlasijiet oħra illi l-esponenti kellu jew ser ikollu jagħmel għaliex ma sarux mill-imsemmija defunta Edmea Portelli Ferriggi; ħlasijiet tad- drittijiet tal-Perit nominat minn dina l-Onorabbli Qorti wara l- mewt ta‟ l-imsemmija Edmea Portelli Ferriggi u danni oħra kif ser jirriżulta ampjament matul it-trattazzjoni ta‟ din il-kawża. Għal dawn id-danni għandha tagħmel tajjeb l-eredità ġjaċenti tad-defunta Edmea Portelli Ferriggi kif rappreżentata mill-konvenuti nomine f‟din l-istanza billi hija din il-persuna illi taħti għad- danni sofferti mill-esponenti. Għalhekk kellha issir dina l-kawża. Dawn il-fatti l-esponenti jafhom personalment. Intalbet din il-Qorti sabiex: 1. Tiddikjara u tiddeċiedi illi bl-għemil tagħha, abbużiv, illegali, kapriċċjuż u temerarju kollox kif deskritt f‟dan ir- rikors maħluf, id-defunta Edmea Portelli Ferriggi ikkaġunat danni u għadhom qiegħdin jiġu ikkaġunati danni inġenti lill- esponenti u illi l-eredità ta‟ l-imsemmija defunta kif rappreżentata mill-konvenuti nomine l-istanza għandha tagħmel tajjeb għal tali danni. f‟din Tillikwida d-danni sofferti mill-esponenti minħabba l- imsemmi aġir. Tikkundanna lill-konvenuti nomine jħallsu s-somma hekk likwidata in linea ta‟ danni. Bl-ispejjeż, inkluż tal-preżenti u tal-mandat ta‟ sekwestru ippreżentat kontestwalment, u bl-imgħaxijiet legali sad-data tal-pagament effettiv. Rat id-digriet tagħha diversament presjeduta tat-2 ta‟ Mejju 2012 li permezz tiegħu nnominat lill-Avukat Dottor Joseph Borg Baldacchino u lill-Prokuratur Legali Peter Paul Ferencevic bħala kuraturi deputati sabiex jirrappreżentaw lill-eredità ġjaċenti tad-defunta Edmea Portelli Ferriggi. fil-kwalità Rat ir-risposta ġuramentata tal-Avukat Dottor Joseph Borg Baldacchino u tal-Prokuratur Legali Peter Paul Ferencevic bħala kuraturi deputati sabiex jirrappreżentaw lill-eredità ġjaċenti tad-defunta Edmea Portelli Ferriggi li permezz tagħha eċċepew illi: Huma, ta‟ kuraturi deputati sabiex jirrapprezentaw l-eredità gjacenti tad-defunta Edmea Portelli Ferriggi, mhumiex prezentement edotti mill-fatti li taw lok ghal dina l- kawza u ghaldaqstant, jirriservaw illi jdahhlu eccezzjonijiet ulterjuri aktar „il quddiem. Salv eccezzjonijiet ulterjuri. Semgħet ix-xhieda prodotti. Rat in-nota ta‟ sottomissjonijiet tal-attur. Rat li l-kawża tħalliet għas-sentenza. Rat l-atti kollha tal-kawża. Ikkunsidrat illi din hija azzjoni għad-danni abbażi ta‟ allegat abbuż ta‟ proċeduri ġudizzjarji. Mill-provi prodotti jirriżulta li l- attur u d-defunta Edmea Portelli Ferriggi kienu ffirmaw skrittura ossia konvenju fid-19 ta‟ Settembru 1987 li permezz tiegħu Edmea Portelli Ferriggi obbligat ruħha li tittrasferixxi lill-attur il-proprjetà bin- numru 43, Msida Road, Ħal Qormi. Fuq l-istess skrittura, l-attur obbliga ruħu li in kontrokambju jittrasferixxi lil Edmea Portelli Ferriggi l- appartament bin-numru 9, Bentley Court, Triq il-Fekruna, Il-Fontana, flimkien ma‟ pagament ta‟ elfejn lira Maltin bħala ekwiparazzjoni. Edmea Portelli Ferriggi rrifjutat li tersaq għall-att finali ta‟ bejgħ. Flimkien ma‟ żewġha, illum ukoll defunt, ippreżentat ċitazzjoni fit-30 ta‟ Diċembru 1987 fl-ismijiet Edmea Portelli Ferriggi mart Francis Portelli Ferriggi kif ukoll l-istess Francis Portelli Ferriggi bħala amministratur tal-beni parafernali ta' martu kif ukoll bħala kap tal-komunjoni tal-akkwisti eżistenti bejnu u bejn l-imsemmija martu Edmea Portelli Ferriggi, għan-nom u in rappreżentanza tal-istess (1034/87 JSP) fejn ġie mitlub li l-Qorti (1) tiddikjara u tiddeċiedi li l-imsemmi konvenju tad-19 ta‟ Settembru 1987 l-eċċezzjonijiet huwa null u mingħajr effett fil-liġi in kwantu li Francis Portelli Ferriggi bħala leġittimu amministratur tal-beni parafernali ta‟ martu kif ukoll bħala l-kap tal-komunjoni tal-akkwisti eżistenti bejnu u bejn martu ma kienx parti fuq il-konvenju, kif ukoll in kwantu li fl-istess konvenju ma ġiex dikjarat mill-partijiet il-valuri tal- proprjetajiet in kwistjoni kif trid il-liġi u (2) fin-nuqqas tirrexxindi l-iskrittura ossia konvenju u dan peress illi l-kunsens tal-attriċi kien ivvizzjat bi żball ta‟ fatt u ta‟ liġi, kif ukoll b‟egħmil doluż ipprattikat fuqha mill-konvenut, illum attur. Permezz ta‟ deċiżjoni datata 31 ta‟ Ottubru 1991, din il-Qorti tal-konvenut Edward Dyer, u laqgħet konsegwentment, ċaħdet it-talbiet ta‟ Edmea Portelli Ferriggi u żewġha bl- ispejjeż. Minkejja li l-konjuġi Portelli Ferriggi intavolaw appell minn din id-deċiżjoni, dan l-appell ġie dikjarat deżert fil-25 ta‟ Novembru 1992. Peress illi Edmea Portelli Ferriggi naqset milli tersaq għall-att finali ta‟ bejgħ, l-attur kien kostret jippreżenta ċitazzjoni fit-18 ta‟ Jannar 1988 fl-ismijiet Edward Dyer vs Edmea Portelli Ferriggi (55/1988 FGC) fejn talab lill-Qorti (1) tikkundanna lil Edmea Portelli Ferriggi sabiex taddivjeni għall-kuntratt finali ta‟ permuta u (2) tinnomina Nutar Pubbliku sabiex jippubblika l-kuntratt relattiv u kuraturi deputati sabiex jirrappreżentaw lill-eventwali kontumaċi fuq l- istess kuntratt. Permezz ta‟ sentenza mogħtija fit-3 ta‟ Diċembru 1993, din il- Qorti tal-attur u konsegwentement, ikkundannat lil Edmea Portelli Ferriggi sabiex tittrasferixxi b‟titolu ta‟ permuta lill-attur il-fond bin-numru 43, Msida Road, Birżebbuga, skont il-konvenju tad-19 ta‟ Settembru 1987 u nnominat lin- Nutar Dottor Angelo Gilford sabiex jippubblika l-kuntratt nhar it- Tnejn 17 ta‟ Jannar, 1994 u lill-Avukat Dottor Rachel Garilli Beck bħala kuratur biex lill-eventwali kontumaċi fuq l-istess att. Edmea Portelli Ferriggi intavolat appell minn din id-deċiżjoni iżda l-appell tagħha mar deżert nhar ta‟ Diċembru 1994. Madanakollu, u minkejja li d-deċiżjoni ta‟ din il-Qorti tat-3 ta‟ Diċembru 1993 saret ġudikat, il-kuntratt ta‟ permuta ordnat mill-Qorti baqa‟ ma sarx. tirrappreżenta laqgħet ineżegwibbli u Imbagħad, permezz ta‟ ċitazzjoni preżentata kontra l-attur nhar it-30 ta‟ Awissu 1999 fl-ismijiet Edmea Portelli Ferriggi vs Edward Dyer (1915/1999 JRM), Edmea Portelli Ferriggi talbet lill-Qorti (1) tiddikjara li l-iskrittura tad-19 ta‟ Settembru 1987 hija nulla u mingħajr effett fil-liġi in kwantu li l-kunsens tagħha kien ivvizzjat b‟qerq, frodi u żball ta‟ fatt u in kwantu l-obbligazzjoni nnifisha kellha bħala oġġett konsiderazzjoni falza u kwindi, tirrexxindi l-istess skrittura għall-effetti kollha tal-liġi; (2) tiddikjara li fi kwalunkwe każ il-konvenju in kwistjoni kif ukoll is-sentenza tal-Qorti tat-3 ta‟ Diċembru 1993 fl-ismijiet Edward Dyer vs Edmea Portelli Ferriggi hija inkapaċi ta‟ eżekuzzjoni minħabba raġunijiet imputabbli esklussivament lill- Edward Dyer u (3) lill-istess Edward Dyer tiddikjara responsabbli għad-danni, tillikwida l-istess danni u tikkundanna lil Edward Dyer jħallas is-somma hekk likwidata. Fiċ-ċitazzjoni tagħha Edmea Portelli Ferriggi allegat li saret taf li l-appartament bin- numru 9, Bentley Court, Triq il-Ferkuna, Il-Fontana, li kellu jiġi trasferit lilha skont il-konvenju tad-19 ta‟ Settembru 1987, fil-fatt ma jeżistix għaliex il-blokk in kwistjoni jikkonsisti f‟seba‟ appartamenti biss li huma kollha mibjugħa u/jew okkupati minn terzi. Permezz ta‟ deċiżjoni datata 3 ta‟ Lulju 2003, din il-Qorti laqgħet l-ewwel u tieni eċċezzjonijiet ta‟ Edward Dyer u ċioè li (1) t-talbiet attriċi huma nulli u mingħajr effett stante li huma irriti u legalment insostenibbli għaliex qiegħed jintalab sanzjoni ta‟ sentenza ta‟ din il-Qorti meta l-liġi tagħna tipprovdi r- rimedji tal-appell u ritrattazzjoni sabiex tiġi attakkata sentenza u t-talbiet attriċi huma milquta bil-ġudikat. Konsegwentement, il-Qorti ċaħdet it-talbiet ta‟ Edmea Portelli Ferriggi. Edmea Portelli Ferriggi appellat minn din id-deċiżjoni. Permezz ta‟ sentenza datata 3 ta‟ Novembru 2006, il-Qorti tal-Appell sabet li din il-Qorti kienet „għaġġlet wisq‟ meta laqgħet l-ewwel żewġ eċċezzjonijiet ta‟ Edward Dyer in kwantu li: - Id-deċiżjoni dwar l-ewwel żewġ eċċezzjonijiet ingħatat qabel ma l-partijiet kellhom l-opportunita` jressqu l-provi tagħhom; u - Ma ġewx allegati l-atti taż-żewġ kawżi preċedenti bejn il- partijiet u lanqas almenu s-sentenzi mogħtija minn din il- Qorti. il-kawża ġiet Il-Qorti tal-Appell għalhekk qiegħdet il-partijiet fl-istat li kienu minnufih qabel imħollija għas-sentenza. Konsegwentement, ordnat li l-atti jiġu rinvijati lil din il-Qorti sabiex tkompli tisma‟ l-każ skont il-liġi u fid-dawl ta‟ dak deċiż fis-sentenza. Edmea Portelli Ferriggi mietet fit-2 ta‟ Lulju 2007 waqt li kienet qiegħda tinstema l-kawża quddiem din il-Qorti diversament presjeduta. Peress illi l-eredi rrinunzjaw għall-wirt tagħha, il-kawża ġiet differita sine die u sussegwentement dikjarata deżerta. Peress illi kienu għaddew aktar minn għaxar snin minn meta ngħatat id-deċiżjoni tal-Qorti li ordnat illi jsir il-kuntratt definittiv ta‟ permuta, Edward Dyer istitwixxa proċeduri kontra l-eredità ġjaċjenta ta‟ Edmea Portelli Ferriggi sabiex jesegwixxi s- sentenza mogħtija minn din l-Qorti nhar it-3 ta‟ Dicembru 1993 fl-ismijiet Edward Dyer vs Edmea Portelli Ferriggi (55/1988 FGC) ai termini tal-artikoli 258 u 259 tal-Kodiċi ta‟ Organizzazzjoni u Proċedura Ċivili. Fuq talba tal-kuratur deputat l-Avukat Dottor Patrick Dalli Gonzi, il-Qorti nnominat lill-Perit Robert Vella Zarb bħala perit tekniku sabiex jirrelata dwar l-appartament 9, Bentley Court, Triq il- Fekruna, Kappara, San Ġwann, Il-Fontana. Filwaqt illi l-perit tekniku sab illi l-permessi maħruġa mill-awtoritajiet kompetenti ma kienux jirriflettu dak li attwalment jinsab mibni fuq il-post, huwa kkonkluda li l-konfini tal-appartament bin-numru 9 ma nbidlux minn dakinhar tad-19 ta‟ Settembru 1987. Għalhekk, permezz ta‟ deċiżjoni datata 24 ta‟ Jannar 2011, il- Qorti laqgħet it-talba tal-attur u awtorizzatu jesegwixxi s- sentenza tat-3 ta‟ Diċembru 1993. Il-kuntratt finali ta‟ permuta sar nhar l-20 ta‟ Mejju 2011 fl-atti tan-Nutar Isabelle Zerafa Civelli. L-Avukat Dottor Rachel Beck dehret bħala kuratriċi sabiex tirrappreżenta l-eredità ġjaċenti ta‟ Edmea Portelli Ferriggi. L-attur istitwixxa wkoll proċeduri kontra l-eredità ġjaċenti ta‟ Edmea Portelli Ferriggi sabiex jesegwixxi t-taxxi uffiċjali tat-tlett kawżi imsemmija li kellu ma‟ Edmea Portelli Ferriggi. Din il-Qorti diversament presjeduta laqgħet it-talbiet tal-attur permezz ta‟ deċiżjoni datata 25 ta‟ Frar 2010. Id-danni li qiegħed jitlob l-attur permezz ta‟ din il-kawża huma s-segwenti: i. Spejjeż u drittijiet extra ġudizzjarji in konnessjoni mal- proċeduri kollha imsemmija; Taxxa fuq il-valur miżjud fuq dawn l-ammonti; Spejjeż u drittijiet imħallsa lill-kuraturi deputati maħtura mill-Qorti sabiex jirrappreżentaw lill-eredità ġjaċenti ta‟ Edmea Portelli Ferriggi fil-proċeduri kollha msemmija; Kontijiet tad-dawl u ilma pendenti tal-appartament bin- numru 9, Bentley Court, Triq il-Fekruna, Il-Fontana u tal-fond 43, Triq l-Imsida, Il-Fontana; v. Spejjeż u drittijiet imħallsa lin-Nutar Isabelle Zerafa Civelli sabiex l-att ta‟ finali ta‟ permuta u ippublikat dikjarazzjoni „causa mortis‟ ta‟ Edmea Portelli Ferriggi; il-kuntratt Treeby Ward u imgħax imħallas fuq l-att ta‟ dikjarazzjoni „causa Spejjeż u drittijiet imħallsa lill-Avukat Rachel Beck maħtura bħala kuratriċi sabiex tirrappreżenta lill-eredità ġjaċenti ta‟ Edmea Portelli Ferriggi fuq l-att finali ta‟ permuta; Drittijiet imħallsa lill-Avukat Dottor Errol Bugelli li deher fuq il-kuntratt finali ta‟ permuta għan-nom ta‟ Marian Lucy sive Marianne Dyer, mart l-attur, minnu legalment separata, tiegħu għall- kanċellament totali tan-nota ta‟ ipoteka iskrittra fir- Reġistru Pubbliku favur l-istess Marian Lucy sive Marianne Dyer kontra żewġha Edward Dyer; jagħti Drittijiet imħallsa lill-Avukat Dottor William Minino li deher fuq il-kuntratt finali ta‟ permuta għan-nom ta‟ Deramm Limited sabiex jagħti l-kunsens tiegħu għar- riduzzjoni tan-nota ta‟ ipoteka iskritta fir-Reġistru Pubbliku favur l-imsemmija kumpannija u kontra Edward Dyer. Skont l-artikolu 1030 tal-Kodiċi Ċivili, kull min jagħmel użu ta‟ jedd tiegħu fil-qies li jmiss, ma jweġibx għall-ħsara li tiġri b‟dan l-użu. L-artikolu sussegwenti imbagħad jistabbilixxi li kull wieħed iwieġeb għall-ħsara li tiġri bi ħtija tiegħu. In linea ta‟ prinċipju ġenerali, fil-każ ta‟ Andrea Mc Cormick vs Giuseppe Ferencevic, deċiża mill-Qorti ta‟ Novembru 1954, gie ritenut: "Illi l-azzjoni preżenti hija bażata fuq id-disposizzjonijiet ta' l-art. 1074 tal-Kodiċi Ċivili, li jistabilixxi li kull wieħed jirrispondi tal-ħsara li tiġri bil-ħtija tiegħu; u, kif ġie kostantemet ritenut minn din il-Qorti, min ikun rebbieħ f'kawża jkollu dritt jitlob id-danni mill-parti l-oħra, meta jkunu fondati, mhux fuq is-sempliċi fatt tal-kontestazzjoni, imma fuq att doluż jew kolpuż ta' dik il-parti, li b'malizzja jew negliġenza gravi tkun ikkaġunatlu danni billi daħħlitu f'kawża. Dan ma jfissirx li kull min jitlef kawża għandu wkoll jirrispondi għad-danni; għax min jeżerċita dritt tiegħu mhux responsabbli għad-danni li jistgħu jiġru, sakemm il- pretensjoni tiegħu ma tkunx arbitrarja jew kappriċċuża (Kollez. XXVII-I-72; u Appell 7 ta' Diċembru 1931 in re: Barbara vs. Degiovanni")." Fil-każ ta‟ Jane Garilli vs Nicholas Scirto' Gauci tal-10 ta‟ Jannar 1992, intqal hekk minn din il-Qorti: "Fis-sostanza l-azzjoni tentata mill-attriċi tinvolvi analisi tal-estensjoni tad-dritt taċ-ċittadin li jadixxi lill-Qorti biex jirrivendika d-drittijiet tat-terz. Tinvolvi li jiġi determinat f'liema moment tal-użu ta' dan id- dritt jista' jingħad li jsir abbuż u konsegwentement meta jirrikorru l-estremi tal-artikolu 1031 tal-Kodiċi Ċivili li jimponu li kull wieħed għandu jwieġeb għall-ħsara li tiġri bi tiegħu kontra l-aġir tiegħu. il-prinċipju Dan għaliex fondamentali ħtija neċessarjament għandu jkun illi min jeżerċita dritt li jispetta lilu ma jistax jitqies li f'dan l-eżerċizzju jkun responsabbli għall-ħsara li bħala konsegwenza jista' jbati ħaddieħor. Hu ċar ukoll illi d-dritt għar-rikors għall-protezzjoni tal- Qorti, hu fost l-aqwa drittijiet li fl-eżerċizzju iċ-ċittadin bl- ebda mod m'għandu jiġi mxekkel. Jinkombi fuq iċ-ċittadin pero` d-dover li ma jabbużax minn dan id-dritt u jekk jabbuża jkun ritenut responsabbli għad-danni provokati b'tali abbuż. Mill-banda l-oħra hu ċar ukoll illi l-fatt li t- talba ta' min ikun ipprovoka l-proċeduri, tiġi miċħuda mill- Qorti, bl-ebda mod ma jfisser neċessarjament illi sar abbuż mid-dritt li tiġi adita l-Qorti. Hu biss f'każ eċċezzjonali li dan ikun il-każ. Dan għaliex hu risaput illi għalkemm il-liġi hi oġġettivament waħda għal kulħadd, fl-istess ħin hi spiss tagħti lok għall-interpretazzjonijiet varju w soġġettivi li l- il-ġudikant biex partijiet u s-soċjeta jiddetermina u japplika. Hu ċar ukoll li bis-sentenza, neċessarjament parti trid tingħata raġun u oħra le, u allura din l-aħħar parti trid tissokkombi għall-ġudizzju. Imma jekk il-parti telliefa tinzerta li tkun l-attur, dan ma jfissirx neċessarjament illi hu jkun abbuża mid-dritt tiegħu li jadixxi lill-Qorti biex jitlob il-protezzjoni tad-drittijiet li, f'dak il-mument hu jkun jippretendi li jispettaw lilu." Finalment, fil-każ ta‟ Ratan Francalanza vs Carmelo Dilley, deċiża mill-Qorti tal-Appell Inferjuri fil-11 ta‟ Ġunju 2010 ġie ritenut li: "Issa kwantu ghat-tieni ilment fil-mertu huwa utli li jigu qabel xejn registrati dawn il-principji ta' dritt:- (1) Il-prova tat-temerarjeta tal-pretensjoni tal-konvenut fil- kawza l-ohra kienet tinkombi fuq l-attur, u biex tirnexxi t- talba tieghu ghad-danni minhabba dik ir-raguni hu htieglu jipprova li l-konvenut agixxa in mala fede. Carmelo Figallo -vs- Giovanni Gabarretta", Appell Civili, 9 ta' Mejju, 1932). Ukoll hawn kien ritenut illi ghas-success ta' l- azzjoni ghar-rizarciment ried jinstab illi l-kwerela jew id- denuncja saret "con dolo o almeno colpa aquiliana". Ara "Reynaud -vs- Zammit", Prim' Awla, Qorti Civili, 6 ta' Dicembru, 1869, "Terreni -vs- Rapinett", Appell Civili, 2 ta' Jannar, 1874 u "Barbara -vs- Cordina", Appell Civili, 17 ta' Frar, 1928, fost hafna ohrajn." Applikati dawn il-prinċipji għall-kawża tal-lum, l-attur naqas milli jikkonvinċi lill-Qorti li huwa sofra danni minħabba dolo, mala fede jew abbuż ta‟ proċeduri da parti ta‟ Edmea Portelli Ferriggi. Sa dakinhar li saru ġudikat l-ewwel żewġ sentenzi ta‟ din il- Qorti, ma kien hemm xejn ċensurabbli fl-aġir ta‟ Edmea Portelli Ferriggi. Il-fatt illi hija tilfet dawn il-kawżi mhuwiex biżżejjed sabiex il- Qorti ssib illi hija kienet qiegħda b‟xi mod tabbuża mill-proċess ġudizzjarju. Kif rajna, huwa pacifiku illi jekk kemm-il darba kawża ma tirnexxix għal min ikun qiegħed jagħmilha, dan ma jfissirx illi din il-persuna għandha titqies responsabbli għar- riżarciment ta‟ danni fil-konfront ta‟ min ikun rebaħha meta tkun saret in buona fede. Imbagħad, it-tielet kawża li hija fetħet kontra l-attur kienet ibbażata fuq kawżali differenti, tant illi l-Qorti tal-Appell ma kienitx komda tikkonferma s-sentenza tal-ewwel Qorti fis-sens li t-talbiet ta‟ Edmea Portelli Ferriggi f‟dik il-kawża kienu milquta bil- ġudikat. Din il-Qorti tqis għalhekk illi ma ġiex muri li kien hemm xi vessatorjeta fit-talbiet ta‟ Edmea Portelli Ferriggi. It-talbiet tal-attur huma msejjsa fuq allegat aġir abbużiv, illegali, kappriċċju u temararju ta‟ Edmea Portelli Ferriggi imma wara kollox, kien l-attur li naqas milli jeżegwixxi s-sentenza ta‟ din il- Qorti wara li l-appell ta‟ Edmea Portelli Ferriggi mar deżert fis-26 ta‟ Diċembru 1994. Għal raġunijiet li jafhom huwa biss, l-attur baqa‟ jistenna sakemm Edmea Portelli Ferriggi intavolat kawża oħra u kien biss wara li ġiet nieqsa li ħa passi sabiex jeżegwixxi s- sentenza tal-Qorti li kellu favur tiegħu biex isir l-att finali ta‟ permuta. Kwindi, l-ispejjeż kollha li kellu jagħmel sabiex ġiet eżegwita din is-sentenza wara l-mewt ta‟ Edmea Portelli Ferriggi kienu unikament tort tiegħu. Kieku s-sentenza ta‟ din il-Qorti fl-ismijiet Edward Dyer vs Edmea Portelli Ferriggi tat-3 ta‟ Diċembru 1993 ġiet eżegwita f‟waqtha, ċertament li l-attur ma kienx jidħol fl-ispejjeż kollha li kellu jagħmel minħabba li kienet laħqet ġiet nieqsa Edmea Portelli Ferriggi. L- attur ma kellux għalfejn jistenna ħames snin sakemm Edmea Portelli Ferriggi fetħitlu kawża oħra. Kull persuna għandha l-obbligu li tillimita bil-mezzi raġjonevoli possibbli d-danni li tkun esposta għalihom minħabba l-aġir ta‟ ħaddieħor. F‟dan il-każ, kien jispetta lill-attur li ma jħallix dak iż-żmien kollu jgħaddi qabel jesegwixxi s-sentenza tal-Qorti. Għalhekk u għal dawn ir-ragunijiet, din il-Qorti qiegħda taqta‟ u tiddeċiedi l-kawża billi tiċħad it-talbiet tal-attur bl-ispejjeż kontra tiegħu.